Fitri Haris

Mohamad Fitri bin Mohamad Haris atau dikenali sebagai Fitri Haris merupakan salah seorang penyanyi nasyid yang terkenal di Malaysia dan dilahirkan pada 5 Jun 1984 di Kuala Pilah, Negeri Sembilan. Fitri yang juga dikenali sebagai Pit atau Angah merupakan anggota kumpulan nasyid terkenal, UNIC (2002-2009, 2022-kini) di mana beliau merupakan anggota terawal dan pengasas kumpulan tersebut pada hujung tahun 2001 bersama dua orang sahabatnya iaitu Bazli dan Wan Shah.

Latar belakang dan kerjaya
Fitri Haris memulakan pendidikan menengahnya di Sekolah Menengah Kebangsaan Tun Habab di Kota Tinggi, Johor di Tingkatan 1 sehingga Tingkatan 3 dan merupakan senior kepada Halim Ahmad yang merupakan anggota kumpulan Devotees. Kemudian, Fitri menyambung pengajiannya di Sekolah Menengah Kebangsaan Agama Bandar Penawar juga di Kota Tinggi dan di sekolah itulah beliau mula berkawan dengan Bazli yang kemudiannya membawa kepada penubuhan kumpulan UNIC pada tahun 2001.

Setelah menamatkan SPM, beliau kemudiannya menyambung pengajian di Universiti Islam Antarabangsa Malaysia (UIAM) Gombak dalam jurusan Ilmu Wahyu sebelum menuntut ilmu di peringkat Sarjana dalam jurusan industri di Universiti Malaya. Sekitar tahun 2014, beliau menyambung pengajiannya di New Zealand sebelum berlepas ke University of Nottingham, United Kingdom untuk mengambil Ijazah Doktor Falsafah (PhD) dalam bidang muzik Islamik pada tahun 2016.

Selain menyanyi, Fitri kini bekerja sebagai salah seorang tenaga pengajar dalam unit SCIMPA di Universiti Utara Malaysia (UUM), Sintok, Kedah secara sepenuh masa.

Kehidupan peribadi
Ketika beliau berusia 19 tahun, beliau pernah mendirikan rumah tangga dengan pilihan hatinya yang berasal dari Singapura. Hasil daripada perkahwinan tersebut, beliau dikurniakan seorang anak, namun jodoh perkahwinan mereka tidak panjang dan bertahan selama lima tahun.

Kemudian, beliau menyambung semula cita-citanya untuk menjadi pensyarah dengan memasuki Universiti Malaya, Kuala Lumpur dalam jurusan perniagaan kecil dan sederhana di peringkat Ijazah Sarjana. Tidak lama kemudian, beliau berpeluang melajutkan pelajaran dan berangkat ke New Zealand untuk menyambung latihan industri. Sementara menunggu untuk ke New Zealand, beliau telah bekerjasama dengan Arteffects International, menghasilkan album himpunan Zikir Terapi Munajat.

Pada tahun 2012, beliau telah mendirikan rumah tangga yang berlangsung di Kajang, Selangor dan perkahwinan ini telah berakhir selepas perkahwinan ini bertemu titik tolak. Bukan segalanya indah apabila hidup bersama dengan seseorang yang mempunyai masa silam dan mempunyai anak, perkahwinan kedua ini jua berakhir pada tahun 2014.Walau pelbagai tomahan dan pendapat dari masyarakat, Beliau tetap meneruskan kehidupan dan cita-citanya. Kini, beliau hanya menumpukan perhatiannya pada pembelajaran beliau dalam peringkat PhD dalam bidang yang diceburinya di peringkat Ijazah Sarjana Muda di Nottingham, United Kingdom. Pada tahun 2016, beliau juga sibuk mempromosikan dan memperkenalkan single beliau, iaitu "Garis Takdir".

Diskografi

KarierTahunJudul Album/SingleBersama kumpulan UNIC2002You And I See
 Album studio
 Dikeluarkan : 2002
 Format : Kaset, CD
 Label : Hijjaz Records
 Edaran : NAR Records2003See You Di IPT
 Album studio
 Dikeluarkan : 2003
 Format : Kaset, CD
 Label : Hijjaz Records
 Edaran : EMI2005Satu Tekad
 Album studio
 Dikeluarkan : 2005
 Format : Kaset, CD
 Label : Hijjaz Records
 Edaran : EMI2007Tika Itu
 Album studio
 Dikeluarkan : 2007
 Format : Kaset, CD
 Label : Hijjaz Records
 Edaran : EMI2009Langkah Tercipta
 Album kompilasi
 Dikeluarkan : 2009
 Format : CD
 Label : Hijjaz Records
 Edaran : Warner Music MalaysiaSolo2011Zikir Terapi MunajatHafiz Hamidun Mahu Popularkan Nasyid Dengan Irama Terapi Album studio
 Dikeluarkan : 2011
 Format : CD
 Label : Arteffects International
 Edaran : Warner Music Malaysia
|-
|2013
|Qasidah Akustika Album studio
 Dikeluarkan : 2013
 Format : CD
 Label : WholeSale Mart Sdn Bhd
|-
|2016
|Garis Takdir Album studio
 Dikeluarkan : 2016
 Label : Niyat Edutainment
|-
|2018
|Hanya Tuhan Yang Tahu 2018 Single (Remake)
 Dikeluarkan : 2018
 Label : Indigital Music
|-
|2018
|Wahai Kekasihku Single
 Dikeluarkan : 2018
 Label : Indigital Music
|-
|2020
|Yang Terakhir''
 Single
 Dikeluarkan : 2020
 Label : Niyat Edutainment

 Bibliografi 


Rujukan

Pautan luar





Kategori:Orang hidup
Kategori:Kelahiran 1984
Kategori:Orang Malaysia berketurunan Melayu
Kategori:Muslim Malaysia
Kategori:Orang dari Negeri Sembilan
Kategori:Penyanyi nasyid Malaysia
Kategori:Penyanyi lelaki Malaysia
Kategori:Peserta Gema Gegar Vaganza